María Salgueiro

María Carmen Rodríguez Salgueiro, coñecida como María Salgueiro, nada en 1967 en Moaña, é unha actriz galega.

 Traxectoria 
Estudando bacharelato iniciou a súa andaina artística no grupo de teatro "Aurín", creado polo profesor Pedro P. Riobó no IES María Soliño, de Cangas.

Marchou a Madrid buscando novas oportunidades. Estudou na escola de Interpretación Juan Carlos Coraza.

No ano 1992 converteuse nunha das protagonistas do programa televisivo Pinnic (Ondas 1993), dirixido por Miquel Obiols, dando vida á personaxe de Bunbun xunto aos actores Pere Ponce, Susana García e Alex Sisteré. Este programa estivo en antena durante catro anos.

Regresou a Galicia e continuou co seu traballo artístico. Participou en numerosas obras teatrais, series televisivas e películas, e foi nomeada para o premio Mestre Mateo polo seu papel de Renata na serie A vida por diante, no que demostrou estar dotada dun gran rexistro dramático.

Participou no proxecto Bértola Teatro desmontable, co espectáculo teatral O Pack cósmico, creado a partir de tres pezas de microteatro.

Na actualidade representa a obra O ogrocho co grupo Teatro de Ningures, dirixida ao público infantil.

 Cine 
 Longametraxes 
 Divinas palabras (1991), de José Luis García Sánchez.
 Unha muller invisible (2007), Gerardo Herrero. Como Teresa.
 Abrígate (2007), de Ramón Costafreda. Como Irene.
 Curtametraxes 
 Un home afortunat (1995), de César Bermejo.
 15 días (2000), de Rodrigo Cortés.
 9:00 P.M. (2000), de Alejandro Sigüenza e Dani Cocoa.

 Televisión 
 Plis-Plas (1991-1992)
 Pinnic (1992-1994)
 A vida por diante (2006-2007), de Carlos Sedes. Como Renata.
 Os Atlánticos. (2007) Filmanova Producciones para TVG. Como Sabela
 El comisario (2007) Producido por BocaBoca para Telecinco. Como Carmela
 Patricia Marcos: Desaparecida. (2007) Ganga producciones para TVE Como Alba
 Lex (2008) Produción para Antena 3 Capítulo 2.
 Piratas (2010) Mandarina Producciones para Telecinco. Como Samira
 Amar en Tiempos Revueltos (2011)
 Lo que ha llovido (2011) (Tv Movie) Continental P. y Arrayás P. para Canal Sur. Director Antonio Cuadri. Como Pilar
 Escoba (2012) de Ficción producciones para TVG. Directora Mariana Carballal. Como Pilar
 Serramoura (2015) TVG. Como María.Falamos con María Salgueiro e Toño Casais, María e Roque en Serramoura
 Vis a vis (2015-2016) Antena 3. Como Encarna.

 Teatro 
 O enfermo imaxinario (1998), dirixida por Luis Olmos. Como Angélica.
 La visita de la vieja Dama (2001), dirixida por Juan Carlos Pérez de la Fuente.
 Horáculo a medias (2003), dirixida por Ángel Velasco. Como Proserpina.
 Misiles melódicos (2004), de Sanchís Sinisterra e dirixida por David Amitin. Como Arantxa Moscoso.
 Salomé (2010)-(2011), de Centro Dramático Galego e dirixida por Carlos Santiago. Como Herodias. American Café (2011), Compañía: Teatro do Morcego. Personaxe:Patty. Director: Celso Parada.
 Degoiro (2012), de Sarah Kane. Compañía: Arela das Artes. Personaxe: M.
 A coincidencia cósmica (2013), de Mario Iglesias. Compañía: Microteatro por casa. Director: Mario Iglesias.
 Paus de cego (2013), de Santiago Cortegoso. Compañía: Microteatro por casa. Director: Mighello Blanco.
 O que ten cu ten medo (2014), de Mario Iglesias. Compañía: Bértola Teatro Desmontable. Director: Mario Iglesias.
 O cataclismo'' (2014), de Mario Iglesias. Compañía: Bértola Teatro Desmontable. Director: Mario Iglesias.

 Notas 

Categoría:Actores de Moaña
Categoría:Actores de cinema de Galicia
Categoría:Actores de teatro de Galicia
Categoría:Actores de televisión de Galicia
Categoría:Nados en Moaña
Categoría:Nados en 1967
Categoría:Personalidades de Galicia sen imaxes